|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Закон за изменение на Закона за пощенските услуги | **Становище по ред:** |  |
| **Номер и дата:**  |  |
| **В отговор на №:**  | 03-00-426/15.09.2023 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| По законодателната инициативаОбръщаме внимание, че с цел преодоляване на честите промени в законодателството е необходимо по възможност законодателните инициативи, попадащи в обхвата на съответния закон, да се реализират в един общ законопроект. С оглед на това, напомняме, че с наше писмо (№  02.11- 48 от 23.05.2023 г.) до Министерството на транспорта и съобщенията (МТС) бяха изпратени предложения относно систематизиране на регулаторната политика в страната. В предложенията беше включено досието на ***Закона за пощенските услуги (ЗПУ)***. В получения отговор (Ваш №  03- 00- 239  от 10.08.2023 г.) се посочва, че МТС няма възражения по посочените текстове във връзка с предложенията, предвиждащи увеличаване на сроковете за отстраняване на непълноти и нередовности при заявление за прехвърляне на индивидуални лицензии или на предприятия на трети лица от страна на пощенските оператори, на които е издадена индивидуална лицензия за извършване на услугите по чл. 39, т. 2 и/или 3, също така и при подаване на уведомление за извършване на неуниверсални пощенски услуги да се предвиди увеличаване на срока за отстраняване на непълнотите от 7-дневен на 10 работни дни. В тази връзка предлагаме като ***Проблем 2*** в оценката да се разгледа необходимостта от увеличаване на срока за отстраняване на непълноти и нередовности, предвиден в чл.48, ал.6, чл.48а, ал.8 и чл.59, ал.4 от ЗПУ.Относно раздел 1 „Проблем/проблеми за решаване”Относно ***Проблем 1*** препоръчваме да се включат конкретни числови стойности, примери, данни, анализи или други индикации, доказващи необходимостта от промяната на механизма за предоставяне на средства от държавния бюджет на пощенския оператор за компенсиране на несправедливата финансова тежест от извършване на универсалната пощенска услуга. По правило оценката трябва да бъде извършена на основата на качествени и количествени доказателства.Относно раздел 2 „Цели”Предлагаме да се дефинират конкретни цели - **Цел 1**, **Цел 2** и т.н. и по този начин да бъдат разгледани в таблицата на т. 5.1 от раздел 5. Относно раздел 4 „Варианти на действие“:При представянето на Вариант 2 следва да се опишат предлаганите нормативни промени и необходимите ресурси за реализирането на варианта.**Относно Анализа на въздействията**Икономическите, социални или други въздействия трябва да бъдат подробно анализирани, като се посочат положителните въздействия (ползите) и отрицателните въздействия (разходите) за всяка заинтересована страна. Напомняме, че това е необходимо при всеки анализ на въздействията съгласно препоръките от [Ръководството за извършване на предварителна оценка на въздействието](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=) (стр. 28-37).Обръщаме внимание, че анализът на въздействията представлява оценяването им спрямо текущото състояние в качествено, количествено или парично изражение. Ако количествената оценка е невъзможна или неефективна следва да се поясни защо. Относно раздел 5 „Сравняване на вариантите“:С оглед препоръката по раздел 2 е необходимо таблицата в т. 5.1 да се ревизира.Относно раздел 6.1., 6.2., 6.3., 6.4.:Напомняме, че заедно с отбелязването на съответното поле с отговор „Да“ или „Не“ в раздел 6.1 - 6.4 е необходимо да се включи кратка информация, обосноваваща избрания отговор. Относно раздел 7. „Консултации“:В раздела следва да се посочи срокът за провеждане на обществената консултация по чл. 26 от *Закона за нормативните актове*. Обръщаме внимание, че срокът за предложения и становища по проектите, публикувани за обществени консултации, е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни.Относно раздел 11 „Информационни източници“ :В този раздел се посочат хиперлинкове на източниците на информация за извършване на оценката, които са достъпни в интернет.Относно извършване на последваща оценка на въздействието:За осигуряване на проверката на съотношението между формулираните цели и постигнатите резултати е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.\*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“ В****АДМИНИСТРАЦИЯТА НА МИНИСТЕРСКИЯ СЪВЕТ****ИСКРЕН ИВАНОВ** |